gl gl gl gl gl gl gl gl en gl en en gl gl gl gl gl gl gl gl gl pt gl gl gl gl gl gl gl gl gl gl gl gl gl es en gl gl gl gl gl gl gl gl gl gl gl gl gl gl en gl en es et es de en es en en gl gl ca gl pt gl en en gl gl gl
O peixe e as patacas, que algúns produtores tiveron que regalar, aumentaron o prezo un 2,7% en abril – Asociación de Empresarios de Culleredo
por AEC|Publicado Maio 14, 2020-Updated Maio 14, 2020
Por que subiron os prezos, cando houbo quen tivo que tirar os seus produtos?. Tamén aumentou o prezo de legumes e hortalizas e o marisco, así como os produtos de limpeza, comida procesada e roupa.
O Índice de Prezos de Consumo (IPC) en Galicia baixou un 0,9% en abril en Galicia en comparación co mesmo mes de 2019, nunha taxa negativa que é lixeiramente máis elevada que a media española (-0,7%), segundo os datos que publica este xoves o Instituto Nacional de Estatística (INE).
Pero, a pesar da crise, o que máis creceu era aquilo que só se podía mercar en grandes supermercados, os produtos frescos e de alimentación, que aumentaron case un 3% o prezo.  Curiosamente, moitos pequenos produtores e armadores queixáronse de que tiveron que tirar ou regalar a súa mercadoría mentres subía nas grandes superficies.
Así, os alimentos frescos elevaron os seus prezos un 2,6%, destacando os aumentos de legumes e hortalizas frescas, que subiron un 10,4% respecto de marzo; o marisco fresco (+3,5%), o peixe fresco (+2,7%) e as patacas (+2,6%). Por contra, o maior descenso anotoullo a carne de ovino (-2,1%), seguido dos xeados (-1,2%) e das bebidas espirituosas e licores (-1%).
Os alimentos envasados, pola súa banda, incrementaron os seus prezos un 0,7% en taxa mensual, debido fundamentalmente á subida das pizzas (+3,6%), e as pastas alimenticias e os zumes de froitas (+2,5% en ambos os casos).
Entre os produtos non alimentarios máis consumidos durante o confinamento destacan polo seu aumento de prezos no mes de abril os produtos de limpeza do fogar, cunha taxa mensual do 1,2%, e os outros artigos non duradeiros para o fogar, cunha subida do 1%.
Destaca así mesmo o encarecemento da roupa de neno e bebé (+16,9%), as pezas de vestir de muller (+13,1%) e do calzado infantil (+8,5%).
ESBORRALLE DE COMBUSTIBLES E TRANSPORTE EN GALICIA
No lado contrario están o abaratamento dos carburantes e combustibles e da electricidade e o gasóleo para calefacción.
En comparativa interanual, o epígrafe correspondente con vivenda, auga, electricidade, gas e outra combustibles baixa un 8,2% en Galicia. Tamén en negativo están transportes (-7,6%) e lecer e cultura (-0,7%). O resto de áreas aumentan prezos, cos alimentos e bebidas non alcohólicas á cabeza (+4,1%).
Respecto de marzo, a maior baixada prodúcese no transporte (-3,4%), seguida de vivenda, combustibles e electricidade (-2,8%). O vestido e calzado teñen o maior repunte (+9,8%), mentres o prezo de alimentos aumenta un 1,7%.
A ELECTRICIDADE ABARÁTASE UN 5,8% NO MES
Pola súa banda, os prezos do ‘grupo especial servizos Covid-19’, no que figuran os servizos de aluguer de vivenda e garaxe, a distribución de auga, rede de sumidoiros, recollida de lixos, gastos comunitarios, electricidade, gas, gasóleo para calefacción, telefonía, música e televisión en ‘streaming’, seguros, comisións bancarias e servizos funerarios, diminuíron un 1,5% en abril respecto de marzo.
You may also like
Publicado Xaneiro 13, 2020
Facenda destaca que a débeda de Galicia pasa do 18,7% ao 18,6% do PIB
A Consellería reivindica tamén que a comunidade se mantén como a sexta con menor ratio A Consellería de Facenda destacou que a […]
Publicado Marzo 12, 2020
Galiza ten a maior porcentaxe de teletraballadoras do Estado español
A expansión do coronavirus (COVID-19) está levando a moitas empresas contemplar o teletraballo como unha saída para as súas empregadas en caso […]
Publicado Xullo 28, 2020
Sindicatos avisan de datos “irregulares” nas listas do paro pola situación do confinamento
Contrastan a alza de máis de 50.000 inactivos con que “moitos” traballadores non puideron cumprir condicións para ser desempregados polo confinamento Os […]
Publicado Xuño 30, 2020
O Goberno español aproba o fondo para electrointensivas con 600 millóns para enerxía ‘verde’
A ministra Montero asegura que o estatuto estará listo “nas próximas semanas” O Consello de Ministras deu ‘luz verde’ á creación do […]
Previous post O Goberno aclara que non se prohiben as rebaixas en comercios físicos, senón as aglomeracións
Back to post list
Next post Expertos reclaman actuacións coordinadas entre administracións para captar poboación no rural
Rúa Alfonso VII, 1.
CP 15670, O Burgo – Culleredo  (A Coruña)
Tel.: 981 66 15 14
© 2022 Asociación de Empresarios de Culleredo – All rights reserved
Powered by  – Designed with the Customizr theme
Esta web utiliza cookies propias e de terceiros para recopilar información que axuda a optimizar a navegación.
O sitio web www.empresariosculleredo.es utiliza cookies propias e de terceiros para recopilar información que axuda a optimizar a súa visita ás páxinas web. Non se utilizarán as cookies para recoller información de carácter personal. Vostede pode permitir o seu uso ou rexeitalo, tamén pode cambiar a súa configuración sempre que o desexe. Atopará máis información na nosa Política de Cookies.
As cookies son arquivos que pódense descargar no seu equipo a través das páxinas web. Son ferramentas que teñen un papel esencial para a prestación de numerosos servizos da sociedade da información. Entre outros, permiten a unha páxina web almacenar e recuperar información sobre os hábitos de navegación de un usuario ou do seu equipo e, dependendo da información obtida, pódense utilizar para recoñecer ao usuario e mellorar o servizo ofrecido.